ম্যাচে আধিপত্য ছিল মোহনবাগানের। ৬৩ ভাগ বল পজেশন। ১৪ গোলমুখী শট। ৮ কর্নার শঙ্করের টিমের। তবু এর মধ্যই আগের ম্যাচের মতো নড়বড়ে লাগছিল ডিফেন্সকে। এটার কারণ কোনও ডিফেন্সিভ মিডফিল্ডার না থাকা। ওমর এবং ইউতা কেউই স্টপারদের সামনে দাঁড়িয়ে সেকেন্ড বলটা নিতে পারছিলেন না। ফলে ডিফেন্সে ফাঁকফোকর। ২৯ মিনিটে তারই সুযোগ নিয়ে দূরপাল্লার শটে অরিজিতের পায়ের ফাঁক দিয়ে গলিয়ে গোল করে গেলেন আইজলের মাপুইয়া। বিরতির আগেই মিজোরামের টিমের জালে বল জড়িয়ে সমতা ফেরালেন মোহনবাগানের মিজো ডিফেন্ডার কিমকিমা। দ্বিতীয়ার্ধে তো ম্যাচ সোনির। কিন্তু মোহন আকাশে তো আঁধারই কাটল না।